
Euroopa Parlament,
–	võttes arvesse komisjoni ettepanekut nõukogule (COM(2023)0064),
–	võttes arvesse Euroopa Liidu toimimise lepingu artikli 2 lõiget 1 ja artikli 81 lõiget 3, mille alusel nõukogu konsulteeris Euroopa Parlamendiga (C9‑0026/2023),
–	võttes arvesse kodukorra artiklit 82,
–	võttes arvesse õiguskomisjoni raportit (A9‑0355/2023),
1.	kiidab komisjoni ettepaneku muudetud kujul heaks;
2.	palub komisjonil oma ettepanekut vastavalt muuta, järgides Euroopa Liidu toimimise lepingu artikli 293 lõiget 2;
3.	palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud tekstist kõrvale kalduda;
4.	palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;
5.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.

Muudatusettepanek		1
Ettepanek võtta vastu otsus
Põhjendus 2
	

	Komisjoni ettepanek
	Muudatusettepanek

	(2)	Prantsusmaa esitas teabe, millest nähtub, et tal on eriline huvi pidada läbirääkimisi komisjonile edastatud lepingueelnõu üle, kuna teda seovad Alžeeriaga erakordsed majanduslikud, kultuurilised, ajaloolised, sotsiaalsed ja poliitilised suhted.
	(2)	Prantsusmaa esitas teabe, millest nähtub, et kuna teda seovad Alžeeriaga erakordsed majanduslikud, kultuurilised, ajaloolised, sotsiaalsed ja poliitilised suhted, on Prantsusmaal eriline huvi pidada Alžeeriaga läbirääkimisi kahepoolse lepingu üle, mille eelnõu edastati komisjonile.



Muudatusettepanek		2
Ettepanek võtta vastu otsus
Põhjendus 8
	

	Komisjoni ettepanek
	Muudatusettepanek

	(8)	Enamik Prantsusmaa ja Alžeeria vahelise lepingu eelnõus käsitletavatest küsimustest mõjutavad ELi acquis’d, eelkõige perekonnaõiguslikke küsimusi käsitlevaid ELi õigusakte. Seetõttu kuuluvad selliste rahvusvaheliste kohustustega hõlmatud küsimused liidu ainuvälispädevusse. Liikmesriigid võivad pidada läbirääkimisi või võtta selliseid kohustusi üksnes juhul, kui liit on neid selleks volitanud kooskõlas Euroopa Liidu toimimise lepingu (ELi toimimise leping) artikli 2 lõikega 1 koostoimes materiaalõigusliku alusega, milleks on ELi toimimise lepingu artikli 81 lõige 3.
	(8)	Teatud Prantsusmaa ja Alžeeria vahelise lepingu eelnõus käsitletavatest küsimustest mõjutavad asjakohast ELi acquis’d perekonnaõiguslikes asjades. Seetõttu kuuluvad selliste rahvusvaheliste kohustustega hõlmatud küsimused liidu ainuvälispädevusse. Liikmesriigid võivad pidada läbirääkimisi või võtta selliseid kohustusi üksnes juhul, kui liidu seadusandja on andnud selleks loa Euroopa Liidu toimimise lepingu (ELi toimimise leping) artikli 2 lõike 1 alusel vastavalt ELi toimimise lepingu artikli 81 lõikes 3 viidatud seadusandlikule menetlusele.



Muudatusettepanek		3
Ettepanek võtta vastu otsus
Artikkel 1 – lõik 1 – taane 1
	

	Komisjoni ettepanek
	Muudatusettepanek

	–	Alžeeriat teavitatakse sellest, et Euroopa Komisjon osaleb läbirääkimistel vaatlejana ning komisjoni hoitakse läbirääkimiste eri etappides tehtud edusammude ja saavutatud tulemustega kursis;
	–	Alžeeriat teavitatakse sellest, et Euroopa Komisjon võib osaleda läbirääkimistel vaatlejana ning komisjoni hoitakse läbirääkimiste eri etappides tehtud edusammude ja saavutatud tulemustega kursis;



Muudatusettepanek		4
Ettepanek võtta vastu otsus
Artikkel 1 – lõik 1 – taane 2
	

	Komisjoni ettepanek
	Muudatusettepanek

	–	Alžeeriat julgustatakse kaaluma ühinemist Haagi rahvusvahelise eraõiguse konverentsi perekonnaõiguslikke küsimusi käsitlevate põhikonventsioonidega ja põhjalikult analüüsima põhjusi, mis on seni takistanud Alžeerial ühinemast;
	–	Alžeeriat julgustatakse kaaluma ühinemist Haagi rahvusvahelise eraõiguse konverentsi perekonnaõiguslikke küsimusi käsitlevate põhikonventsioonidega ja analüüsima kõige sobivamaid meetodeid, et eemaldada takistused, mis on seni takistanud Alžeerial ühinemast;



Muudatusettepanek		5
Ettepanek võtta vastu otsus
Artikkel 1 – lõik 1 – taane 3
	

	Komisjoni ettepanek
	Muudatusettepanek

	–	Alžeeriat teavitatakse sellest, et pärast läbirääkimiste lõpuleviimist on vaja Euroopa Liidu Nõukogu luba, enne kui lepinguosalised võivad lepingu sõlmida;
	–	Alžeeriat teavitatakse sellest, et pärast läbirääkimiste lõpuleviimist on vaja Euroopa Liidu Nõukogu luba, enne kui Prantsusmaa võib lepingu sõlmida;



Muudatusettepanek		6
Ettepanek võtta vastu otsus
Artikkel 1 – lõik 1 – taane 4
	

	Komisjoni ettepanek
	Muudatusettepanek

	–	Alžeeriat teavitatakse sellest, et Euroopa Liidu Nõukogu luba sõlmida komisjoni ettepaneku alusel leping võib olla ajaliselt piiratud (näiteks viis aastat) ja seda võib olla vaja hiljem uuesti läbi vaadata;
	–	Alžeeriat teavitatakse sellest, et Euroopa Liidu Nõukogu loaga sõlmida komisjoni ettepaneku alusel leping võib ette näha, et leping võib olla ajaliselt piiratud ja lepingu sõlmimist käsitlevas Euroopa Parlamendi ja nõukogu otsuses võib olla välja pakutud selle vaikimisi pikendamise süsteem;



Muudatusettepanek		7
Ettepanek võtta vastu otsus
Artikkel 1 – lõik 1 – taane 4 a (uus)
	

	Komisjoni ettepanek
	Muudatusettepanek

	
	–	lisatakse säte, millega nähakse ette lepingu täielik või osaline denonsseerimine või lepingu asjakohaste sätete otsene asendamine juhul, kui ühelt poolt liidu või liidu ja selle liikmesriikide ning teiselt poolt Alžeeria vahel sõlmitakse sellele järgnev samasisuline leping või kui Alžeeria ühineb asjaomaste Haagi konventsioonidega;



Muudatusettepanek		8
Ettepanek võtta vastu otsus
Artikkel 1 – lõik 1 – taane 5
	

	Komisjoni ettepanek
	Muudatusettepanek

	–	lisatakse säte, mille kohaselt otsused, mida Prantsusmaa on nimetatud lepingu alusel tunnustanud, ei saa seejärel liikuda teistes ELi liikmesriikides;
	–	lisatakse säte, mille kohaselt otsuseid, mida Prantsusmaa on nimetatud lepingu alusel tunnustanud, ei saa seejärel liidu õiguse alusel kohaldada teistes ELi liikmesriikides;



Muudatusettepanek		9
Ettepanek võtta vastu otsus
Artikkel 1 – lõik 1 – taane 6
	

	Komisjoni ettepanek
	Muudatusettepanek

	–	tagatakse, et dokumentide kättetoimetamisest keeldumise õigust käsitlevad sätted on kooskõlas uuesti sõnastatud dokumentide kättetoimetamise määruse artikli 12 lõikega 3, mis tähendab, et adressaat võib dokumendi vastuvõtmisest keelduda kas kättetoimetamise ajal või kahe nädala jooksul pärast kättetoimetamist;
	–	tagatakse, et Alžeeriaga läbi räägitud lepingu sätted oleksid kooskõlas asjakohase liidu acquis’ ja Haagi konventsioonidega;

